
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/69/2010
	                                    Bucureşti, 24.03.2010 

                          PL x. 80/2010


RAPORT 

asupra proiectului de Lege pentru ratificarea Memorandumului de Înţelegere între Guvernul României şi Guvernul Republicii Turcia privind cooperarea în cadrul - Operaţiunii Black Sea Harmony- semnat la Istanbul la 31 martie 2009
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Memorandumului de Înţelegere între Guvernul României şi Guvernul Republicii Turcia privind cooperarea în cadrul - Operaţiunii Black Sea Harmony - semnat la Istanbul la 31 martie 2009,  trimis cu adresa nr. PL.x. 80 din 16 martie 2010 şi înregistrat cu nr. 32/69 din 17.03.2010. 


Consiliul Legislativ, cu nr. 206/09.03.2010, a avizat favorabil acest proiect de lege.


Comisia pentru politică externă, cu nr. 33/69 din 24.03.2010 a avizat favorabil acest proiect de lege.
Comisia juridică, de disciplină şi imunităţi, cu nr. PLx80/23 martie 2010, a avizat favorabil proiectul de lege. 

Proiectul are ca obiect de reglementare ratificarea Memorandumului de Înţelegere între Guvernul României şi Guvernul Republicii Turcia privind cooperarea în cadrul - Operaţiunii Black Sea Harmony, instrument juridic care va permite schimbul de informaţii intre cele două părţi pentru combaterea riscurilor la adresa securităţii maritime în Marea Neagră.   

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3.  La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul secretar de stat Vasile Ozunu, cpt. Florentin Ilie şi Adrian Alexe, reprezentanţi ai Ministerului Apărării.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

5.  La lucrările Comisiei au fost prezenţi 23 deputaţi din totalul de 25 de membri.


În urma dezbaterilor, în şedinţa din 24 martie 2010, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Anexată prezentului raport se află varianta în limba turcă a Memorandumului, conformă cu originalul, care nu a fost iniţial depusă alături de proiectul de lege de către iniţiator.
Preşedinte, 

Costică CANACHEU 

consilier Daria Cotoc
